Zhantas/Cleaned-Uzbek_Wikipedia huggingface dataset:
Gleb Vanag

Gleb Alekseyevich Vanag (1922-yil 26-aprel – 1991-yil 13-noyabr) Chkalov nomidagi Novosibirsk aviatsiya zavodi direktori. Sotsialistik Mehnat Qahramoni, SSSR Davlat mukofoti laureati.

 Tarjimai holi 
Gleb Vanag 1922-yil 26-aprelda Toshkent shahrida ishchi oilasida tavallud topgan. 1940-yilda 12-sonli maktabning 10-sinfini tamomlagan. Qozon aviatsiya instituti ustaxonalarida elektrik boʻlib ishlagan.

Gleb 1950-yilda Qozon aviatsiya institutini tamomlagan. 1950–1962-yillarda V. P. Chkalov nomidagi Novosibirsk aviatsiya zavodida katta muhandis, mexanik, qator boshligʻi, boshliq oʻrinbosari va parvoz-sinov stansiyasi boshligʻi boʻlib ishlagan. MiG-15, MiG-17, MiG-19, Su-9 reaktiv qiruvchilari samolyotlarini sinovdan oʻtkazishda ishtirok etdi.

1962–1963-yillarda Novosibirsk Elektragregat zavodi direktori lavozimida faoliyat olib borga. 1963–1964-yillarda-Gʻarbiy Sibir Sovnarxozining agregat qurilishi boshqarmasi boshligʻi boʻlib ishlagan.

1964–1982-yillarda V. P. Chkalov nomidagi Novosibirsk aviatsiya zavodi direktori boʻlgan. Uning rahbarligi davrida korxonaning ijtimoiy bazasi faol rivojlandi. Ishchi xodimlar uchun uylar, profilaktoriyalar, V. P. Chkalov nomidagi madaniyat saroyi qurildi.

Besh yillik rejani amalga oshirishdagi alohida xizmatlari uchun Vanag Gleb Alekseyevich 1971-yil 26-apreldagi SSSR Oliy Soveti Prezidiumining farmoni bilan Sotsialistik mehnat qahramoni unvoni, Lenin ordeni va „Oʻroq va bolgʻa“ oltin medali bilan taqdirlandi.

Gleb 1975–1980-yillarda RSFSR Oliy Kengashi deputati etib saylandi. Gleb Aleksandrovich Novosibirskda yashagan. U 1991-yil 13-noyabrda vafot etgan va Novosibirskdagi Zayeltsovskoye qabristoniga dafn etilgan.

 Mukofotlari 
Vanag 2 ta Lenin ordeni, Oktyabr inqilobi ordeni, „Shon-sharaf belgisi“ ordeni va medallar bilan taqdirlangan. SSSR Davlat mukofoti sovrindori.

 Xotirasi 
V. P. Chkalov nomidagi Novosibirsk APO maʼmuriy binosiga Qahramon xotirasiga yodgorlik lavhasi oʻrnatilgan.

 

Turkum:Hurmat Belgisi ordeni sohiblari
Turkum:Oktabr Inqilobi ordeni sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:1991-yilda vafot etganlar
Turkum:13-noyabrda vafot etganlar
Turkum:Toshkentda tugʻilganlar
Turkum:1922-yilda tugʻilganlar
Turkum:26-aprelda tugʻilganlar
Rustam Madumarov

Rustam Tojiddinovich Madumarov (Рустам Тожиддинович Мадумаров, 1976-yil 26-mart, Toshkent shahri) – oʻzbekistonlik sobiq qoʻshiqchi va tadbirkor. „Dado“ musiqiy guruhi aʼzosi. Oʻzbekistonning birinchi prezidenti Islom Karimovning katta qizi Gulnora Karimovaning fuqaroviy eri boʻlgan. Karimova bilan birga yirik moliyaviy jinoyatlarda aybdor deb topilgan. 2016-yilda Panama hujjatlarida keltirilgan 104 nafar oʻzbekistonlik ofshor egalaridan biri.

 Bolaligi va taʼlim 
1977-yil 26-martda Toshkent shahrida tugʻilgan. Millati tojik. Yunusobod tumanidagi 240-maktabda oʻqigan. 1998-yilda Toshkent axborot texnologiyalari universitetini tugatgan. Universitetda oʻqish bilan birga ishlab chiqarish korxonasi ishchisi boʻlgan.

 Musiqiy faoliyati 

1996—1999-yillarda „Anor“ musiqiy guruhining aʼzosi boʻlgan. 1999-yilda akasi Alisher Madumarov bilan birga „Dado“ musiqiy guruhiga asos solgan.

 Tadbirkorlik faoliyati va jinoyat ishi 
Gulnora Karimova yordamida, Alisher Madumarov, Gayane Avakyan bilan birgalikda media mahsulotlar ishlab chiqarish va savdosiga ixtisoslashgan „Nirvana“, „Terra Group“, „Prime Media“, „Gamma Promotion“ shirkatlariga asos solgan.

2014-yil 17-fevral kuni qamoqqa olingan. Oʻzbekiston Respublikasi Bosh prokuraturasi tomonidan jinoiy faoliyatdan kelgan daromadlarni legallashtirish, soliq toʻlashdan boʻyin tovlash hamda millionlab dollar qiymatga ega mulkni oʻgʻirlash aybi bilan jinoiy ish qoʻzgʻatilgan. Bosh prokuratura tergov davomida Madumarov yetakchilik qilgan uyushgan jinoiy guruhning 12 davlat hududida bir yarim milliard dollarga yaqin „legallashtirilgan mablagʻi“ aniqlanganini eʼlon qilgan. 2017-yil 24-may kuni Harbiy sud qarori bilan 10 yillik qamoq jazosiga hukm qilingan. Keyinchalik uning jazo muddati olti yilga qisqartirilgan. 2023-yilning boshlarida ozodlikka chiqqan. Shu yil 1-oktyabr kunida Rustam Madumarov Gonkongda qamoqqa olingani aytilgan.

 Shaxsiy hayoti 
2000-yildan buyon Oʻzbekistonning birinchi prezidenti Islom Karimovning katta qizi Gulnora Karimova bilan yaqin aloqalarda boʻlgani, Karimova bilan 2008-yilda qisqa muddat rasman nikohda boʻlganligi aytiladi.

 

Turkum:Oʻzbek qoʻshiqchilari
Turkum:Oʻzbekiston tojiklari
Turkum:Oʻzbekiston jinoyatchilari
Lev Vasilyev

Lev Alekseyevich Vasilev (1939-yil 16-dekabrda Toshkent) – Qirgʻiziston Respublikasining siyosatchisi hamda sovet va qirgʻiz sanoat rahbari. Qirgʻizistonda xizmat koʻrsatgan sanoat xodimi va davlat xizmatining III toifali maslahatchisi.

 Hayoti 
Lev Vasilyev 1939-yil 16-dekabrda Toshkentda tavallud topgan.

Lev Sovet armiyasida xizmat qilgan. Demobilisatsiyadan soʻng 1961-yilda mashinasozlik zavodida chilangar sifatida mehnat faoliyatini boshladi. 1966-yilda Xarkov temir yoʻl transporti muhandislari institutini „sanoat issiqlik energetikasi“ mutaxassisligi boʻyicha tamomlagan. 1967–1978-yillarda muhandis, katta muhandis, issiqlik mexanik uskunalari va issiqlik oʻlchovlarini sozlash va sinovdan oʻtkazish xizmati boshligʻining oʻrinbosari lavozimida faoliyat olib borgan. Frunzenskoye issiqlik tarmoqlari korxonasining bosh muhandisi va Qirgʻiziston Bosh muhandisining issiqlik texnikasi boʻyicha oʻrinbosari boʻlib ishlagan.

Alekseyevich 1978-yilda Frunzenskaya (keyinchalik Bishkek) issiqlik elektr stansiyasi direktori etib tayinlangan va bu lavozimda 30 yildan ortiq ishlagan. „Elektr stansiyalari“ OAJ filiali Bishkek issiqlik elektr stansiyasi direktorining maslahatchisi boʻlib oʻz faoliyatini davom ettirgan.

Lev 2000-yilda Jogorku Kengesh Xalq deputatlari majlisi deputati etib saylangan. Sanoat va tadbirkorlikni strategik rivojlantirish qoʻmitasi raisining oʻrinbosari boʻlgan. Qirgʻiziston sotsial-demokratik partiyasi aʼzosi hamdir.

Shuningdek, Bishkek shahar kengashining toʻrtinchi chaqiriq deputati etib saylangan. Lev Vasilyev 2020-yil iyul oyida oʻz ixtiyori bilan sogʻligʻiga sababli vazifasidan voz kechdi.

Lev II va III darajali „Manas“ ordeni bilan taqdirlangan. Rossiyaning „Rossiya yagona energiya tizimi“ OAJning xizmat koʻrsatgan xodimi. Bishkekning faxriy fuqarosi boʻlgan.

 

Turkum:Toshkentda tugʻilganlar
Turkum:Yashayotgan insonlar
Turkum:1939-yilda tugʻilganlar
Turkum:16-dekabrda tugʻilganlar
Alisa Yoffe

Alisa Danilovna Yoffe (. 1987-yil, Toshkent) – rus rassomi.

 Tarjimai holi 
Alisa Yoffe 1987-yilda Toshkent (OʻzSSR) shahrida tavallud topgan.

2005–2007-yillarda MMSIdagi Yuriy Shabelnikovning ustaxonasiga borib turgan.

Danilovna 2007–2008-yillarda Moskvada zamonaviy sanʼat institutida tahsil olgan.

2008-yildan 2009-yilgacha Anatoliy Osmolovskiyning seminarlarida ishtirok etgan.

Alisa 2015-yilda Rossiyadagi eng istiqbolli yosh rassomlardan biri deya Forbes jurnalida nomi chiqqan.

2015-yilda „Pank-Franksiya Krasnix Brigad“ guruhi uchun „Pesni dlya Margeriti Kagol“ albomining muqovasini yaratdi.

Rassom 2018-yilda Rossiyaning 49ART sarmoyaviy sanʼat reytingiga kiritilgan.

Alisa 2017-yildan 2019-yilgacha COMME des GARÇONS moda brendi bilan hamkorlik qilgan. Shuningdek, Maison Margiela, Cartier, Bonne Suits va Virronen brendlari bilan ishlagan.

2019-yilda fotograf Igor Muxinning „Moscow Light“ kitobi uchun muqova muallifi boʻlgan.

Yoffe 2020-yilda The Art Newspaper Russia ekspertlar va hakamlar hayʼati ishtirokida Rossiyadagi yosh sanʼat reytingini tuzdi. Alisa Yoffe 4-oʻrinni egallagan eng istiqbolli 50 ta rassom qatoriga kirdi. Oʻsha yili Afisha Daily veb-sayti uni Rossiyaning eng yaxshi yosh rassomlari oʻntaligiga kiritdi.

thumb|220x220px| Aperto Raum ijodkori Alisa Yoffe, 2019-yil

Rassom COSMOSCOW, SAM FAIR, DA! zamonaviy sanʼat yarmarkalarida qatnashgan.

Hozirda rassom Tbilisida (Gruziya) yashaydi va ishlaydi.

 Mukofoti va unvonlari 
Alisa Yoffe Iosef Brodskiy fondi stipendiyasi (2017) va Demyan Bedniy nomidagi „Levaya perspektiva“ mukofoti sohibasi (2021).

 Shaxsiy koʻrgazmalari 
Alisa Yoffe 2022-yil – „No war“, Gruziya parlamenti, Tbilisi;

2022-yil – „Kletka“, TsTI Fabrikasi, Moskva;

2021-yil – „Sluchay“, TsTI Fabrikasi, Moskva;

2021-yil – „Penisi“, TsTI Fabrikasi, Moskva;

2021-yil – „Lenta novostey“, TsTI Fabrikasi, Moskvada shaxsiy koʻrgazmalarini oʻtkazgan.

 

Turkum:Toshkentda tugʻilganlar
Turkum:Yashayotgan insonlar
Turkum:1987-yilda tugʻilganlar
Turkum:29-dekabrda tugʻilganlar
Donior Islamov

Donior Islamov (1989-yil3-dekabr, Toshkent, Oʻzbekiston SSR, SSSR) – Moldaviyalik yunon-rum kurashchisi, Yevropa chempionati sovrindori.

 Sportdagi faoliyati 
Donior Toshkent shahrida tavallud topgan. Unga Oʻzbekiston vakili boʻlish taklifi berilgan, ammo Moldova fuqaroligini tanlaganДониор Исламов: «Я родился в Ташкенте, мне предложили представлять Узбекистан, но я...». U Yuriy Bogdan (Floresti) boshchiligida yunon-rum kurashi boʻyicha chiqishlarini boshlaydi va 2006-yildan beri Mixail Kuku bilan shugʻullana boshlaydi. Islamov 2012-yilda talabalar oʻrtasida jahon chempioni, 2014-yilda bronza medali sohibi boʻldi. 2016-yil fevral oyida Kiyevdagi xalqaro turnirda gʻolib chiqdi. 2016-yil mart oyida Rigada boʻlib oʻtgan Yevropa chempionatining bronza medali sovrindori boʻldi va 3-oʻrin uchun boʻlgan kurashda serbiyalik Kristian Frisni magʻlub etdi. Xuddi shu 2016-yilda ASV „Nedingen“ klubi sharafini himoya qilgan Germaniya Bundesligasi chempioniga aylandi. Sportchi 2018-yil may oyida Kaspiyskdagi Yevropa chempionatida medal uchun boʻlgan kurashda xorvatiyalik Ivan Lizatovichni magʻlub etib, bronza medali sohibiga aylandi.

 Yirik xalqaro musobaqalardagi sport natijalari 
Kurash boʻyicha Yevropa chempionati 2009 – 22;

Kurash boʻyicha Yevropa chempionati 2010 – 8;

Kurash boʻyicha jahon chempionati 2010 – 23;

Kurash boʻyicha Yevropa chempionati 2011 – 20;

Kurash boʻyicha jahon chempionati 2011 – 12;

Kurash boʻyicha Yevropa chempionati 2012 – 26;

Kurash boʻyicha Yevropa chempionati 2013 – 22;

Kurash boʻyicha jahon chempionati 2013 – 31;

Kurash boʻyicha jahon chempionati 2014 – 18;

Yevropa oʻyinlari 2015 – 26;

Kurash boʻyicha Yevropa chempionati 2016 – ;

Kurash boʻyicha Yevropa chempionati 2017 – 16;

Kurash boʻyicha jahon chempionati 2017 – 25;

Kurash boʻyicha Yevropa chempionati 2018 – 

Kurash boʻyicha jahon chempionati 2018 – 9;

Kurash boʻyicha Yevropa chempionati 2019 – 11;

Kurash boʻyicha jahon chempionati 2019 – 18;

Kurash boʻyicha Yevropa chempionati 2020 – 13;

 

Turkum:Toshkentda tugʻilganlar
Turkum:Yashayotgan insonlar
Turkum:1989-yilda tugʻilganlar
Turkum:3-dekabrda tugʻilganlar
Luiza Islam

Luiza Islam Ali-zode (1971-yil 10-fevral, Toshkent, Oʻzbekiston) – metsso-soprano yoʻnalishidagi oʻzbek opera xonandasi. 2008-yilda „Musiqiy teatrdagi eng yaxshi ayol ijrochi“ deb hisoblangani uchun „Oltin yorituvchi“ mukofotiga sazovor boʻlgan.

 Tarjimai holi 
Luiza 1971-yil 10-fevralda Toshkentda tavallud topgan. Toshkentdagi Hamza nomidagi musiqa kollejida (hozirgi Hamza Hakimzoda Niyoziy nomidagi Respublika davlat musiqa kolleji), soʻngra N. A. Rimskiy-Korsakov nomidagi Sankt-Peterburg konservatoriyasida qoʻshiqchilik boʻyicha oʻqigan. Keyinchalik Shtutgart musiqa va teatr oliy maktabida tahsil oldi. Uning professorlari Konstantin Plyushnikov, Silviya Geshti, Konrad Rixter, Tom Krauze, Julyetta Simionato, Lamara Chkoniya va Fedora Barbyeri edi.

Luiza oʻz opera faoliyatini Sankt-Peterburgdagi Zazerkalye teatrida boshlagan hamda u yerda rejissyor Aleksandr Petrov va dirijyor Pavel Bubelnikov rahbarligida aktyorlik mahoratini ham oshirgan.

Luiza Yevropaning koʻplab opera teatrlarida, jumladan, Vena Volksoperida, Gamburg opera teatrida, Kopengagen va Nemis operasida chiqishlar qilgan. Shuningdek, Jeneva Katta teatrida, Tuluza Kapitoliy teatrida, Qirollik Vallon operasida va boshqa opera uylarida ham turli rollar bilan har xil festivallarda ishtirok etgan.

Luiza 1999-yilda Tortelye boshchiligidagi Lion milliy orkestri bilan birgalikda fransuz bastakori Filipp Ersanning „Peyzaj s Ruinoy“ asarining premyerasini ijro etdi. Bu ijro koʻplab Yevropa mamlakatlarida radioga yozib olindi.

Opera xonandasi 2011-yilda Batumida yangi opera uyining ochilishida kontsert berdi. Shuningdek, Luiza libretto yozgan va Vladimir Genin musiqasi bilan „Serdse malchika iz Permonta“ operasini boshqargan. Keyinchalik bu musiqa filmda qayta dunyo yuzini koʻrgan.

 Mukofotlari 
Luiza „Musiqiy teatrdagi eng yaxshi ayol ijrochi“ boʻlgani uchun „Oltin yoriyuvchi“ (2008) mukofotiga sazovor boʻlgan.

ARD xalqaro musiqa tanlovida uchinchi oʻrinni egallagan.

Islam Ali-Zade Gans Gabor nomidagi Belveder xalqaro vokal tanlovida ikkinchi mukofotini qoʻlga kiritgan.

 

Turkum:Toshkentda tugʻilganlar
Turkum:Yashayotgan insonlar
Turkum:1971-yilda tugʻilganlar
Turkum:10-fevralda tugʻilganlar
Salimiyya takyasi

Salimiyya Takiyasi  – takiya (Usmonlilar davridagi arabcha takyaxonaning nomi, soʻfiylar monastiri sifatida xizmat qilgan) Damashqning as-Solihiyya shahrida joylashgan inshoot.

Majmua 924-1518-yilda Usmonlilar sultoni Salim I tomonidan Misrni zabt etgandan keyin ibn Arabiy qabri yonida qurilgan. Salimiyya takiyasi „Suriyadagi birinchi Usmonli binosi“ hisoblanadi. Biroq, uning qurilish uslubi mamluklarga ham, Usmonlilarga ham xos emas, balki mahalliy meʼmoriy uslublar asosida bunyod etilgan boʻlishi mumkin (keyinchalik Sulaymoniya Takiyasidan farqli boʻlgan Usmonli meʼmorchilik uslubi Damashqqa kirib borgan).

Salimiyya takiyasi masjid (ibn Arabiy masjidi) va unga qarama-qarshi qilib qurilgan imoratdan iborat.

 Eslatmalar 

 

Turkum:Damashq
Turkum:Usmonli takyalari
Turkum:Damashqdagi bino va inshootlar
Toshkent akvaparkidagi koʻl

Akvapark, ilgari Gʻalaba bogʻidagi koʻl, gʻalaba koʻli  – Toshkent shahri Yunusobod tumanidagi sunʼiy koʻl. Boʻzsuv kanali suvlari bilan toʻyinadi.
 Geografik joylashishi 
Toshkent akvaparki koʻli Toshkentning Yunusobod tumanida, Amir Temur koʻchasining chap tomonida joylashgan. Gʻarbida „Bodomzor“ joylashgan. Koʻlga shimolda joylashgan Boʻzsuv kanalining suvlari kelib quyiladi. Koʻl shimoli-sharqdan janubi-gʻarbga qarab choʻzilgan va uzunchoq shaklga ega. Toshkent akvaparki koʻlining shimoliy qismida sohilga koʻpriklar orqali bogʻlangan orolcha joylashgan.
 Tarixi 
Toshkent akvaparkidagi suv havzasi odatda koʻl deb nomlanadi, ammo koʻl sunʼiy yaratilgan. Koʻl bilan oʻrmon bogʻi qurilishi 1947-yilda boshlangan (boshqa maʼlumotlarga koʻra 1946-yilRashidov G. R., Aminova R. X. Istoriya sotsialisticheskogo Tashkenta. Tom 2. S. 174. – Tashkent: „Fan“, 1966). Boʻzsuv shahridan qadimgi Chauli ariqining ketishi yaqinidagi choʻlda joylashgan. Chauli atrofida choʻzilgan suv havzasi qazilib, uning qirgʻoqlari daraxtzorlar bilan obod etilgan. Akvaparkdagi koʻl nomi SSSRning Ulugʻ Vatan urushidagi gʻalabasi sharafiga qoʻyilgan.
thumb|Toshkent akvapark koʻlining janubiy sohili Sovet yillarida gʻalaba koʻlida qayiqlar toʻxtash joyi, plyaj va dam olish maskanlari faoliyat koʻrsatgan. Plyaj yoshlarning koʻp keladigan mashhur joylaridan biri boʻlgan. 1980-yilda ushbu hududda „gʻalaba“ madaniyat va dam olish bogʻi joylashib, keyinchalik esa uning yerlari Oʻzbekiston SSR VDNXga Park zonasi sifatida berilgan.

 Hozirgi holati 
Hozirgi vaqtda Parkning Yunusobod tumanidagi qismi yopilgan. Koʻlning bir qismi Toshkent akvaparki hududida joylashib, uning chap qirgʻogʻida esa Yapon bogʻi joylashgan. Ikkala bogʻga ham tashrif buyurish pullik. Faqat akvaparkga qarama-qarshi boʻlgan qirgʻoq qismi devor bilan oʻralmagan. Koʻlda yovvoyi oʻrdaklar yashaydi.

 

Turkum:Sunʼiy koʻllar
Turkum:Boʻzsuv
Turkum:Toshkent koʻllari
Turkum:Toshkent istirohat bogʻi va parklari
Nabi Hobil masjidi

Nabi Hobil masjidi yoki „Hobil paygʻambar masjidi“ – Suriyada Levantdagi Barada daryosi (Vadi Barada) qishloqlariga qarashli, Damashqning gʻarbiy togʻlarida, Zabadani vodiysi yaqinida joylashgan Hobilga bagʻishlab bunyod etilgan ziyoratgoh.

 Tavsifi 
thumb|200x200px| Masjid ichidagi Hobil qabri|left
Bu masjidda Odam Atoning oʻgʻli Hobil (arabcha: Habil) qabri bor, deb ishoniladi, musulmonlar esa bu masjidga tez-tez tashrif buyurib turadilar. Masjid 1599-yilda Usmonli Vali Ahmad Posho tomonidan qurilgan boʻlib, 40 ta mehrobga ega ekanligi aytib oʻtiladi. Hikoyada aytilishicha, Hobil akasi Qobil (arabcha: Qobil) tomonidan oʻldirilgan, bu insoniyatning birinchi qotilligi sifatida baholanadi.

Masjidning ichki qismi lik Qur’on oyatlari bitilgan yashil ipak gobelen bilan qoplangan uzun sarkofag mavjud, ayrim mahalliy aholi vakillari buni dunyo yaratuvchilari, jumladan Hobilning kattaligiga mos deb hisoblashadi. Masjid, shuningdek, darziylar tomonidan marosim oʻtkazilinadigan maskan hisoblaniladi.

 Yana qarang 

 Islomdagi eng muqaddas joylar
 Islomdagi eng muqaddas joylar (shia)
 Al-Nabi Shayth, Livan
 Baab Saghir
 Sayyida Ruqayya masjidi
 Sayyida Zaynab masjidi

 

Turkum:Damashqdagi masjidlar
Turkum:Qobil va Hobil
Turkum:Suriyadagi maqbaralar
Turkum:16-asr masjidlari
Turkum:Gumbazli masjidlar
Halima Iskanderova

Halima Shakirovna Iskanderova (1940-yil 19-may, Toshkent) – sovet va rus teatr va kino aktrisasi. Tatariston Respublikasi xalq artisti.

1963-yildan beri Kamol nomidagi tatar akademik teatrining asosiy aktrisalaridan biri (Qozon).

 Tarjimai holi 
Halima Iskandarova 1940-yilda Toshkentda tavallud topgan. Bolalik va maktab yillarini Frunze shahrida oʻtkazgan. Otasi Shokir Iskanderov 1941-yilda frontga chaqirilib, 1942-yilda Smolensk viloyatida vafot etgan. Halima maktab davridan beri havaskorlik spektakllarida qatnashgan.

Halima maktabni tugatgach, Moskvaga joʻnadi va u yerda GITISga oʻqishga kirdi. Qozonga koʻchib G. Kamal nomidagi Tatar davlat akademik teatrida ish boshlashdan oldin, Tula viloyatidagi teatrda ishlagan. 1963-yildan Iskanderova Galiaskar Kamal nomidagi tatar akademik teatrining yetakchi aktrisalaridan biri boʻlgan.

Iskanderova ishtirokidagi „Bibinur“ (rejissyor Feting) filmi xalqaro festival va tanlovlar laureati boʻlgan. U tatar tilida filmlarni dublyaj qilish bilan shugʻullangan.

 Teatrdagi rollari 
Halima Iskanderova „Mirkay va Aysilu“ N. Isanbet – Magri;

„Budit serdsa lyudey“ – truppa rahbari;

„Ya – Mat“ M. Karim – monologik chiqish;

„Vzlyot lastochki“ A. K. Vaxitov – Dilyara;

„Chti otsa svoyeva“ V. V. Lavrentiev – Irina;

„Rojdestvo v dome Kupello“ Eduardo De Filippo – Ninuchcha;

„Poslednyaya jertva“ A. N. Ostrovskiy – Irina;

„Jenitba Figaro“ P. Bomarshe – Rozina;

„Durochka“ Lope de Vega – Nisa;

„To li vernyomsya…“ A. Gilyazov – Larisa;

„Babi spletni“ Goldoni Karlo – Eleonora;

„Leto v gorode“ Anor Rzayev – Ruxsara;

„Kolibelnaya“ T. Minullin – Aizara Axatovna;

„Bespridannitsa“ A. N. Ostrovskiy – Xarita Ignatyevna Ogudalova;

„Svetit, da ne greyet“ A. N. Ostrovskiy – Avdotya Vasilevna;

„Afandi“ N. Isanbet – Sahilya;

„Begletsi“ N. Isanbet – Mayshakar;

„Guljamal“ N. Isanbet – uy bekasi;

„Meshanye“ M. Gorkiy – Akulina rollarini ijro etgan.

 

Turkum:Toshkentda tugʻilganlar
Turkum:Yashayotgan insonlar
Turkum:1940-yilda tugʻilganlar
Turkum:19-mayda tugʻilganlar
Turkum:Tatariston xalq artistlari
Sayyida Ruqayya masjidi

Sayyida Ruqayya masjidi Suriyaning Damashq shahrida joylashgan boʻlib, unda Husayn ibn Alining kichik qizi „Ruqayya“ nomi bilan ham tanilgan Sukaynaning qabri joylashgan.

 Tavsifi 
Shia islomiy rivoyatlarida aytilishicha, Karbalo jangi va undan keyin Damashqda boʻlgan mashaqqatli sayohatni boshdan kechirgan Sukayna toʻrt yoshida Yazid qamoqxonasida vafot etgan va usha yerga dafn etilgan. Biroq, yillar oʻtib, qabrini suv bosganidan soʻng, uning qabri qayta ochilgan va jasad hozirgi masjid turgan joyga koʻchirilgan„Syria“. Mailviruskid.tripod.com. Retrieved 2016-10-14.. Masjid 1985-yilda maqbara yaqinida qurilgan boʻlib, Eron meʼmorchiligining zamonaviy koʻrinishini oʻzda namoyish etadi, masjid qurilishida koʻp miqdorda oynadan foydalanish va tilla suvi yugurtirilishi ayni buning isbotidir. Ziyoratgohga tutashgan masjid maydoni, oldida kichik hovli bor. Bu masjid Umaviylar masjidi va Damashq markazidagi al-Hamidiya maydonidan uncha uzoq boʻlmagan masofada joylashgan.

 Galereya 

 Yana qarang 

 Husayn ibn Alining qizlari
 Islomidagi eng muqaddas joylar (shia)
 Bob As-Sagʻir
 Sayyida Zaynab masjidi

 

 

Turkum:Koordinatalar Vikimaʼlumotlarda
Turkum:Suriyadagi maqbaralar
Turkum:Shia ziyoratgohlari
Turkum:Muhammad oilasi
Turkum:Suriya arxitekturasi
Turkum:Damashqdagi masjidlar
Turkum:Suriyadagi shia masjidlari
Islom sanʼati muzeyi (Quddus)

L. A. Mayer Islom sanʼati muzeyi (ilgari L. A. Mayer Islom sanʼati instituti nomi bilan tanilgan) (ibroniycha: מוזיאון ל. א. מאיר לאמנות האסלאם; arabcha:معهد ل. أ. مئير للفن الإسلامي) – Quddusdagi muzey. 1974-yilda tashkil etilgan. Katamondagi HaPalmach koʻchasining muyulishida, Quddus teatri yoʻlida joylashgan boʻlib, u islomiy kulolchilik, toʻqimachilik, zargarlik buyumlari, marosim buyumlari va boshqa islomiy madaniy artefaktlarni oʻz ichiga oladi.

 Tarixi 
Muzey Ser David Lionel Salomonsning qizi Vera Bryce Salomons tomonidan uning doʻsti va ustozi, Quddus Ibroniy universiteti rektori, 1959-yilda vafot etgan islom sanʼati olimi Leo Aryeh Mayer xotirasiga qurilgan. Salomonsning taʼkidlashicha, muzey davlat tomonidan qoʻllab-quvvatlanmasdan, moliyaviy mustaqil boʻlib qoladi. Bino Alexandr Friedman tomonidan loyihalashtirilgan va qurilish 1965-yilda boshlangan. Birinchi direktor Gabriel Moriah edi.

Muzeyda islom sivilizatsiyasining eʼtiqodlari va sanʼatini oʻrganuvchi xronologik tartibda tashkil etilgan toʻqqizta galereya mavjud. Mayerning shaxsiy kolleksiyasidan tashqari muzeyda qadimiy shaxmat donalari, domino va oʻyin kartalari mavjud; xanjarlar, qilichlar, dubulgʻalar; toʻqimachilik; zargarlik buyumlari; Ispaniyadan Hindistongacha islom mamlakatlarida ishlab chiqarilgan shisha idishlar, kulolchilik va metall buyumlar. 1999-yilda Islom gilamlari kolleksiyasi qoʻshildi.

Nadim Sheyban 2014-yilda muzey direktori etib tayinlanganThe director of Jerusalem’s Museum of Islamic Art never met a Jew until he was 21 – and then he married one.

 Noyob soatlar kolleksiyasi 
Muzeydagi galereyada David Salomonsning soatlar kolleksiyasi ham namoyish etilgan. Salomons Londonning birinchi yahudiy lord-merining jiyani edi.

 Zamonaviy arab sanʼati 
2008-yilda muzeyda zamonaviy arab sanʼatining guruh koʻrgazmasi ochildi, bu Isroil muzeyida mahalliy arab sanʼatining birinchi koʻrgazmasi va arab kuratori tomonidan oʻrnatilgan birinchi koʻrgazma. Namoyishda 13 nafar arab rassomi ishtirok etganBetween two cultures, The Forward.

 Yana qarang 

 Islom muzeyi, Quddus
 Isroil muzeylari ro'yxati

 

 

 

Turkum:Islom muzeylari
Turkum:Koordinatalar Vikimaʼlumotlarda
Turkum:Quddusda Islom
Turkum:Quddusdagi muzeylar
Turkum:Dekorativ sanʼat muzeylari
Bagʻdoddagi masjidlar roʻyxati

Iroqda joylashgan Bagʻdod bir vaqtlar Abbosiylar xalifaligining poytaxti va islom taraqqiyotining markazi boʻlgan. Bu sahifada Bagʻdoddagi turli sulola davrida bunyod etilgan masjidlar roʻyxati berilgan. Bugungi kunda Bagʻdodda juma namozini oʻqiydigan 912 ta jamoat masjidi va har kuni muntazam ravishda namoz oʻqiladigan 149 ta kichik masjid mavjudدليل الجوامع والمساجد التراثية القديمة. pp.10-96..

 Abbosiylar 
NomTasvirYilTumanIzohlar Al-Xulafa masjidi120x120px 902—908 Bagʻdoddagi eng qadimgi masjid, lekin bir necha bor taʼmirlangan. Minora Abbosiylar davriga oid. Al-Kazimiya masjidi120x120px 915 Oʻn ikki imom dinining eng muqaddas joylaridan biri Abu Hanifa masjidi120x120px 1065 Hanafiy mazhabi asoschisi Abu Hanifa maqbarasi saqlanadi Abdulqodir Gʻiloniy maqbarasi120x120px 12-asr Dastlab maqbara sifatida qurilgan. Qodiriyya soʻfiylik tariqati asoschisi Abdulqodir Gʻilon maqbarasi saqlanmoqda. Umar Suhravardiy maqbarasi120x120px 12-asr Dastlab maqbara sifatida qurilgan. Suhravardiya soʻfiylik tariqati asoschisi Shahabiddin Abu Hafs Umar Suhravardiy qabri joylashgan. Zumurrud Xotun masjidi120x120px 1202 Dastlab maqbara sifatida qurilgan. Minora Bagʻdodda saqlanib qolingan eng qadimgi minora hisoblanadiJawad,
 Aymen. ZUMURRUD KHATUN . Iraq Heritage. Retrieved January 4, 2018.. Qamariya masjidi120x120px 1242

 Turk-fors 
Nom Tasvir Yil Tuman Izohlar Al-Saray masjidi120x120px 1293 Murjan masjidi120x120px 1356

 Usmonlilar 
Nom Tasvir Yil Tuman Izohlar Al-Muradiyya masjidi120x120px 1570 Sayid Sulton Ali masjidi158x158px 1590 Al-Asifiya masjid-madrasasi120x120px 1608 Al-Vazir masjidi120x120px 1660 Oʻzbek masjidi120x120px 1682 Al-Ahmadiya masjid-madrasasi170x170px 1796 Haydarxon masjidi181x181px 1819 Al-Adliya masjidi120x120px 1749

 Zamonaviy 
Nom Tasvir Yil Tuman Izohlar 17-Ramazon masjidi120x120px 1938 Fath posho masjidi120x120px 1943 Buratha masjidi120x120px 1954 Al-Shavi masjidi120x120px 1954 Al-Asafi masjidi160x160px 1956 Umm al-Tabul masjidi120x120px 1968 Ibn Bunni masjidi120x120px 1973 Xoja Saadiya al-Omariy masjidi120x120px 1976 Bagʻdod katta masjidi120x120px 1995 tugallanmagan, qurilish toʻxtatilgan Al-Rahmon masjidi120x120px 1999 tugallanmagan, qurilish toʻxtatilgan Umm al-Qura masjidi 2001 

 Nomaʼlum 
Nom Tasvir Yil Tuman Izohlar Shabandar masjidi120x120px Eng qadimgi topilmasi 1902-yilga tegishli 1902-yilda Usmonlilar imperiyasi davrida qurilgan va Adhamiya shahrida joylashgan eski masjid Al-Xiloniy masjidi120x120px Eng qadimgi eslatma 1726-yilga aloqadorكشط الصدا وغسل الران في زيارة العراق وما والاها من البلدان. p.57.. Dastlab maqbara sifatida qurilgan. Oʻn ikki shia Islomida toʻrt noibning ikkinchisi Abu Jafar Muhammad ibn Usmon qabri joylashgan.

 Yana qarang 

 Iroq sanʼati
 Iroqdagi masjidlar roʻyxati

 

 
 Bagʻdod masjidlari, GlobalSecurity.org
Turkum:Bagʻdoddagi masjidlar
Tye Sheridan

Tye Kayle Sheridan (1996-yil 11-noyabrda tugʻilgan) – amerikalik aktyor.

 Biografiya 
1996-yil 11-noyabr kuni Texasda tugʻilgan. Bryan Sheridan va Stephanie Wrightning oʻgʻli. 16 yoshida Elxart mustaqil maktab okrugiga oʻqishga kirdi va u 16 yoshga toʻlgunga qadar kino toʻplamlari boʻyicha repetitorlik faoliyati bilan shugʻullandi.

 Filmografiyasi 
+ Yil Sarlavha Rol Eslatmalar 2011 The Tree of Life Steve OʻBrien 2012 Mud Ellis 2013 Joe Gary Jones 2014 The Forger William „Will“ CutterLast Man StandingJustin3 qism 2015 Entertainment Eddie the Opener Last Days in the Desert Son The Stanford Prison Experiment Peter Mitchell Dark Places Benjamin „Ben“ Day (young) Scouts Guide to the Zombie Apocalypse Benjamin „Ben“ Goudy 2016 Detour Harper James X-Men: Apocalypse Scott Summers / Cyclops 2017 The Yellow Birds Daniel Murphy All Summers End Conrad Stevens Crow: The Legend Turtle (voice) Short film 2018 Ready Player One Wade Watts / Parzival Age Out Richie Deadpool 2 Scott Summers / Cyclops cameo The Mountain Andy 2019 Dark Phoenix Scott Summers / Cyclops 2020 The Night Clerk Bartholomew „Bart“ Bromley Shuningdek, ishlab chiqaruvchi Wireless Andy Braddock 10 qism2021 Voyagers Christopher The Card Counter Cirk The Tender Bar JR Moehringer 2023 Black Flies Ollie Cross

 

 

 

Turkum:1996-yilda tugʻilganlar
Turkum:11-noyabrda tugʻilganlar
Turkum:Amerikalik erkak televideniye aktyorlari
Turkum:Amerikalik erkak aktyorlar
Turkum:Yashayotgan insonlar
Turkum:Amerikalik erkak ovoz aktyorlari
Turkum:Amerikalik kinoprodyuserlar
Farrux Berdiyev

Farrux Berdiyev (14-may 1991-yil, Xoʻjand) – 2007-yil 20-avgustda Janubiy Koreyada boʻlib oʻtgan FIFA U-17 Jahon chempionati 2007 musoboqasi guruh bosqichida AQSh termasiga qarshi oʻyinda gʻalaba qozongan tojikistonlik futbolchilardan biri.

 Faoliyati 
Farrux faoliyatini dastlab Toshkentda, Chigatoydagi futbol akademiyasida boshlagan. Birinchi murabbiyi Ahmad Ubaydullayev. Futbolchilik faoliyatida Regar-TadAZ va Xoʻjand jamoalarida oʻynagan. 2007-yil Tojikiston U-17 terma jamoasi tarkibida FIFA U-17 Jahon chempionati 2007 musoboqasida ishtirok etgan va 1/8 final bosqichiga yetib borishida katta hissa qoʻshgan.

 Murabbiylik faoliyati 
2015-yil futbolchilik faoliyatini yakunlaganidan soʻng Xoʻjandning „Xoʻjand“ jamoasida darvozabonlar murabbiyi sifatida faoliyatini boshlagan. Xoʻjand klubida bosh murabbiy boʻlib ishlagan Noʻmonjon Yusupov va Vitaliy Levchenkolarga 2015-yildan 2020-yilgacha darvozabonlar oʻyingga tayyorlash boʻyicha yordamchilik qildi. 2020-yilgi mavsumdan Dushanbening „Istiqlol“ jamoasida ishladi va 2022-yilgi mavsumgacha darvozabonlar murabbiyi boʻlib ishlagan. 2022-yil yoz oyida Vitaliy Levchenkoning yordamchi murabbiyi sifatida „Neftchi“ jamoasi murabbiylar shtabidan joy oldi.

 

 

 Maʼlumotlar FIFA rasmiy veb-saytida 
 Tojikistonning jahon chempionatidagi ilk gʻalabasi 2007-yil
 Farrux Berdiyev Transfermarktda murabbiy profili
 Farrux Berdiyev Soccerwayda murabbiy profili
 Farrux Berdiyev Footballfacts

Turkum:Yashayotgan insonlar
Turkum:Alifbo boʻyicha futbolchilar
Turkum:Alifbo boʻyicha futbol murabbiylari
Turkum:Erkak futbol darvozabonlari
Turkum:Tojikistonlik erkak futbolchilar
Turkum:Futbolchilar haqidagi chala maqolalar
Turkum:Xoʻjand klubi futbolchilari
Turkum:Regar-TadAZ klubi futbolchilari
Turkum:Tojikistonlik futbol murabbiylar
Turkum:Neftchi klubiga aloqador shaxslar
Yuriy Izrael

Yuriy Antoniyevich Izrael – sovet va rus meteorologi, Rossiya Fanlar akademiyasining akademigi (1994, 1974-yildan beri SSSR Akademiyasi muxbir aʼzosi). CNN maʼlumotlariga koʻra, Vladimir Putinning prezidentlik davridagi eng nufuzli ilmiy maslahatchisi boʻlgan, ammo Izraelning oʻzi bu bayonotni rad etgan.

Izrael 1969–1972-yillarda SSSR Fanlar akademiyasining Amaliy geofizika institutiga va 1974–1991-yillarda SSSR Gidrometeorologiya va tabiiy muhitni nazorat qilish davlat qoʻmitasiga (1978-yilgacha SSSR Vazirlar Soveti Gidrometeorologiya xizmati bosh boshqarmasi) rahbarlik qilgan. Yuriy1990–2011-yillarda Global iqlim va ekologiya instituti (Roshidromet va RAS IGCE) asoschisi va birinchi direktori boʻlgan.

U Iqlim oʻzgarishi boʻyicha hukumatlararo komissiya raisining oʻrinbosari va WMO vitse-prezidenti ham boʻlib faoliyat yuritgan.

SSSR Oliy Kengashi deputati (1979–1989), KPSS aʼzosi (1981–1990).

 Biografiyasi 
Yuriy Antoniyevichning xotiralariga koʻra, uning otasi Antoniy Ivanovich Izrael Estoniyada Vilyandi shahri yaqinida tavallud topgan, millati eston boʻlgan. 1914-yilda Birinchi jahon urushiga ketgan va inqilobdan keyin harbiy tibbiyot institutini tamomlagan. Petrograd akademiyasida shifokor boʻlib ishlagan. Antoniy Ivanovich 1932-yilda kasallik tufayli demobilizatsiya qilingan va Oʻrta Osiyo Davlat universitetida ish boshlagan. Qisqa muddatda odam va hayvonlar fiziologiyasi kafedrasini boshqargan. Onasi, Antonina Stepanovna Shatalina, millati rus boʻlgan. 1925-yilda Saratov universitetini tugatgandan soʻng, Toshkentda ish boshlagan. Keyinchalik Antonina Shatalina Oʻrta Osiyo davlat universitetida ishlagan va 1944-yilda doktorlik dissertatsiyasini himoya qildan. Antoniy Izrael rahbarlik qilgan kafedrada professor lavozimida ishlagan.

 Tanqid 
Izrael Chernobil AESdagi avariya vaqtida Gidrometeorologiya davlat qoʻmitasi raisi boʻlgan. Shuningdek, uning rahbarligi davrida SSSRda havoning ifloslanishi misli koʻrilmagan darajaga yetgani uchun tanqidlarga uchradi. 2004-yilda „Nature“ jurnalida chop etilgan maqolada Quirin Schiermeier va Bryon MacWilliams Yuriyni „qazib olinadigan yoqilgʻi kommunisti“ deb atashgan.

 Bibliografiyasi 
400 dan ortiq ilmiy ishlar, shu jumladan 24 ta monografiya yozgan. Ulardan yettitasi xorijiy tilga tarjima qilingan va nashr etilgan.

 

Turkum:Qoraqalpogʻiston ASSR Millatlar Kengashi deputatlari
Turkum:Oʻzbekiston Milliy universiteti bitiruvchilari
Turkum:Moskvada vafot etganlar
Turkum:2014-yilda vafot etganlar
Turkum:23-yanvarda vafot etganlar
Turkum:Toshkentda tugʻilganlar
Turkum:1930-yilda tugʻilganlar
Turkum:15-mayda tugʻilganlar
Turkum:Mehnat Qizil Bayroq ordeni sohiblari
Turkum:Oktabr Inqilobi ordeni sohiblari
Turkum:Lenin ordeni sohiblari
Turkum:Vatan oldidagi xizmatlari uchun 4-darajali ordeni sohiblari
Turkum:Vatan oldidagi xizmatlari uchun 3-darajali ordeni sohiblari
Turkum:Vatan oldidagi xizmatlari uchun 2-darajali ordeni sohiblari
Margarita Zorbala

Margarita Stavrovna Zorbala (1957-yil, Toshkent, Oʻzbekiston SSR) – yunon qoʻshiqchisi.

 Hayoti 
Margarita Zorbala 1957-yilda Toshkentda tavallud topgan. SSSRda voyaga yetgan. Uning ota-onasi siyosiy yunon qochqinlari edi. Zorbala 2 yoshga toʻlganida oilasi Moskvaga koʻchib oʻtgan. Uning otasi Stavros Dmitriyevich Zorbalas sotsiolog boʻlib ishlagan. Onasi Yekaterina (Katina) qoʻshiqchi va aktrisa boʻlgan. Bundan tashqari Moskva universitetida yunon filologiyasidan dars bergan.

Margarita Zorbala 1993-yildan doimiy ravishda Limasol yaqinida joylashgan Kiprdagi kichik qishloqda yashagan. Sobiq eri Yorgos Kimulis, yunon aktyori, rejissyor va tarjimon boʻlganGiorgos Kimoulis.

 Musiqiy faoliyati 
Ota-onasi Margarita va uning ukasi Dimitrisga yunon tili va yunon tarixi tarbiyasining ajralmas qismi boʻlib qolishi uchun hamma narsa qilishdi. Margarita oʻsmirlik chogʻida Mikis Teodorakis va Manos Hadzidakisning qoʻshiqlarini yoddan bilar va kuylar edi. U Moskvadagi yunon klubida qoʻshiqlar kuyladi va musiqa maktabida akkordeon chalishni oʻrganish uchun tahsil olgan.

Margarita Mikis Teodorakisni birinchi marta uchratganida atigi 9 yoshda edi. 17 yoshida Teodorakisning taklifiga binoan „Μπαλάντες“ („Balladalar“) ni ijro etish uchun Gretsiyaga joʻnagan. Albom muvaffaqiyatli chiqqandan soʻng, Moskvaga Lomonosov universiteti ispan filologiyasi fakultetini tugatish uchun qaytib kelgan. Soʻngra oʻqishni tamomlab, oilasi bilan Gretsiyaga qaytgan.

Margarita Gretsiyadagi Milliy teatr maktabini tamomlagan. Keyinchalik Chexovning „Platonov“ va Dostoyevskiyning „Jinoyat va jazo“ spektakli asosida yaratilgan „Yovvoyi asal“ teatrlashtirilgan spektaklida oʻynagan. Shuningdek Mixalis Karagatsisning romani asosida „Sariq konvert“ teleserialida rol ijro etgan.

 

Turkum:Yunon qoʻshiqchilari
Turkum:Toshkentda tugʻilganlar
Turkum:Yashayotgan insonlar
Turkum:1957-yilda tugʻilganlar
Mixail Kolesnikov

Mixail Ivanovich Kolesnikov (1951-yil 22-sentyabr, Angren, Toshkent viloyati, Oʻzbekiston SSR, SSSR) – sovet va rus harbiy rahbari boʻlgan. Rossiya Federatsiyasi Fuqarolik mudofaasi, Favqulodda vaziyatlar va Xabarovsk oʻlkasidagi tabiiy ofatlarni bartaraf etish Bosh boshqarmasi boshligʻi boʻlgan. General-mayor.

 Biografiyasi 
Mixail Kolesnikov 1951-yil 22-sentyabrda Oʻzbekiston SSR Toshkent viloyati Angren shahrida tavallud topgan. 1973-yil Toshkent oliy tank qoʻmondonlik bilim yurtida tahsil olgan.

 Harbiy xizmati 
Mixail Ivanovich 1969-yilda Ribalko nomidagi Toshkent oliy tank qoʻmondonlik zirhli kuchlar marshali bilim yurtiga oʻqishga kirgan va 1973-yilda uni tamomlagan.

1969–1973-yillarda Toshkent oliy tank qoʻmondonlik bilim yurti kursanti boʻlgan (Turkiston harbiy okrugi).

1973–1976-yillarda motorli miltiq diviziyasi tank vzvodida komandir lavozimida xizmat qilgan (Germaniyadagi Sovet qoʻshinlari guruhi).

1978–1979-yillar Toshkent oliy qoʻshma qurollar qoʻmondonlik bilim yurti (Turkiston harbiy okrugi) taʼminot batalonining rota komandiri vazifasida xizmat qilgan.

 Yuqori lavozimlari 
Ivanovich 1999–2005-yillar oraligʻida Xabarovsk oʻlkasining fuqarolik mudofaasi va favqulodda vaziyatlar bosh boshqarmasi boshligʻi boʻlib ishlaganPrikaz MChS Rossii ot 14.12.1999 g. № 314-VK.

Mixail Ivanovich Kolesnikov Rossiya Favqulodda vaziyatlar vazirligining № 49 buyrugʻi bilan 2005-yil 9-fevraldan 2007-yil 10-aprelgacha Favqulodda vaziyatlar vazirligining Xabarovsk oʻlkasi bosh boshqarmasining birinchi boshligʻi etib tayinlanganVoennie inspektori YuVO proveli zanyatiya po obщestvenno-gosudarstvennoy podgotovke s rossiyskimi voennoslujaщimi v Abxazii 2017..

2005–2007-yillarda Rossiya Federatsiyasi Fuqarolik mudofaasi, Favqulodda vaziyatlar va Xabarovsk oʻlkasidagi tabiiy ofatlarni bartaraf etish boʻyicha bosh boshqarma boshligʻi lavozimida faoliyat olib borganPrikaz MChS Rossii ot 9 fevralya 2005 g. № 49.

 Nafaqada 
General-mayor Kolesnikov 2007–2013-yillarda Federal Logistika Markazi Sochi filiali direktori boʻlib ishlagan.

2013-yildan Rossiya Federatsiyasi Mudofaa vazirligining Janubiy harbiy okrugi qoʻshma strategik qoʻmondonligi inspektorlar guruhi inspektori boʻlgan. Kolesnikov inspektor sifatida harbiy xizmatchilarni davlat-vatanparvarlik va yoshlarni harbiy-vatanparvarlik ruhida tarbiyalash ishlarida faol ishtirok etgan.

 Oilasi 
Mixail Lyubov Borisovna Kolesnikova bilan turmush qurgan. Farzandi Mixail Mixaylovich Kolesnikov.

 

Turkum:Chirchiq oliy tank komandir-muhandislik bilim yurti bitiruvchilari
Turkum:Sovet Ittifoqi Kommunistik Partiyasi aʼzolari
Turkum:SSSR Qurolli Kuchlarining 70 yilligi yubiley medali sohiblari
Turkum:Hurmat ordeni sohiblari (Rossiya)
Turkum:General-mayorlar (SSSR)
Turkum:Angrenda tugʻilganlar
Turkum:Yashayotgan insonlar
Turkum:1951-yilda tugʻilganlar
Turkum:22-sentyabrda tugʻilganlar
Usein Balich

Usein Veli Balich (1884-yil, Korbek, Tavrid viloyati – 1939-yil, Chinoz, Toshkent viloyati) – qrim tatar oʻqituvchisi, jamoat arbobi. Qrim Avtonom Sovet Sotsialistik Respublikasi Maorif xalq komissari (1924–1928).

 Hayoti 
Usein Veli Belich 1884-yilda Tavrid viloyatida tugʻilgan.

U 1897–1902-yillarda Simferopol tatar oʻqituvchilar seminariyasida tahsil olgan. 1903–1907-yillarda Alushta va Simeiz shaharlarida oʻqituvchi boʻlib ishlagan. 1905-yilda inqilobiy harakatda qatnashgani uchun hibsga olingan. 1907-yilda esa Qrimdan tashqariga surgun qilingan. U Turkiyada uch oy yurib qaytgach, Baxchisaroy shahar hokimiyatida ishlagan.

Usein Belich 1917-yil aprel oyida Yaltaga koʻchib oʻtgan va u yerda xalq taʼlimi boʻlimi boshligʻi etib saylangan. 1918–1919-yillarda Qurultay hukumati Moliya komissiyasining instruktori boʻlgan. Sovet hokimiyati oʻrnatilgandan soʻng xalq taʼlimi organlarida ishlagan. 1921-yilda Qrim Revkomining aʼzosi hamda Qrim Xalq Maorif Komissarligi boshligʻi boʻlgan. 1922–1923-yillarda Moskva shahrida Krasnodar Avtonom Sovet Sotsialistik Respublikasining RSFSR Xalq Komissarligidagi vakili etib saylangan.

Qrimga qaytgach, Krasnodar Avtonom Sovet Sotsialistik Respublikasi Markaziy Ijroiya Qoʻmitasi raisining oʻrinbosari boʻlgan. 1924-yildan boshlab Qrim xalq taʼlimi komissari sifatida ishlagan. U qrim-tatar tilida maktab taʼlimini rivojlantirish uchun kurashgan. 1928-yilda hibsga olinganidan soʻng, oʻz lavozimidan boʻshatilgan va partiyadan chiqarib yuborilgan. 1929-yilda 3 yilga (1,5 yil oʻtagan), 1930-yilda esa ikkinchi marta qamoqqa olinib, 10 yilga ozodlikdan mahrum qilingan. Jazoni Solovki orollaridagi qamoqxonada oʻtagan. Tasdiqlanmagan maʼlumotlarga koʻra, Usein Belich 1939-yilda ozod qilingan hamda Oʻzbekistonda yashay boshlagan.

Usein Belich 1939-yilda Toshkent viloyatida vafot etgan.
Gʻalaba yodgorligi (Anqara)

Gʻalaba yodgorligi – Anqaraning Altındağ tumanidagi Ulus Maydonida joylashgan. Onadoʻlida boʻlib oʻtgan Turkiya Mustaqillik urushi xotirasini abadiylashtirish maqsadida 1927-yilda qurilgan yodgorlik.

Ushbu yodgorlik avstriyalik haykaltarosh Heinrich Krippel tomonidan ishlangan. 1925-yilda Yeni Gün gazetasi rahbariyati tomonidan oʻtkazilgan xalqaro tanlov paytida foydalanishga topshirilgan. Ochilish marosimi 1927-yil 24-noyabrda boʻlib oʻtgan.

Poydevori marmardan iborat boʻlgan haykalda Mustafo Kamol Otaturk Sakarya nomli oti ustida tasvirlangan. Orqa tomonida yelkasida toʻp (qurol) koʻtargan ayol va old tomonda ikki askar tasvirini koʻrish mumkin.

Gʻalaba yodgorligi atrofdagi boshqa inshootlar bilan birga nafaqat shaharning, balki butun mamlakatning ramzlaridan biriga aylangan. Ushbu yodgorlik Turkiya Respublikasi tarixiga aloqador ilmiy ishlarga eng koʻp bora mavzu boʻlgan asarlardan biri hisoblnadiAnkara map..
Kim Xyon Su

Kim Xyon Su (1921-yil 14-iyun, Koredi qishlogʻi, Olginskiy tumani, Primorsk oʻlkasi, Uzoq Sharq federal okrugi – 1989-yil 10-noyabr, Suronkent qishlogʻi, Yuqori Chirchiq tumani, Toshkent viloyati) – agronom, Sotsialistik Mehnat Qahramoni (1951), Sverdlov kolxozi aʼzosi.

 Hayoti 
Kim Xyon Su 1921-yilda Olginskiy tumani, Koredi qishlogʻida dehqon oilasida tugʻilgan. Oʻrta maktabning 9-sinfini tamomlagan. U 1937-yilda Oʻzbekiston SSR Toshkent viloyatidagi maxsus posyolkaga surgun qilingan. 1943-yilda Qodiryo GESiga ishchi boʻlib ishlay boshlagan. U 1945-yilda Yuqori Chirchiq tumani Sverdlov nomidagi kolxoz aʼzosi aylanib, oddiy kolxozchi boʻlib ishlagan.

1950-yilda Kim Xyon Su jamoasi 9gektar maydonning har gektaridan oʻrtacha 90,7 sentnerdan yashil kenaf poyasi yigʻib oladi. SSSR Oliy Soveti Prezidiumining 1951-yil 22-maydagi farmoni bilan „1950-yilda kolxoz majburiy topshiriqlarni bajargani, sugʻoriladigan yerlarda yashil kenaf va barcha boshqa qishloq xoʻjaligi mahsulotlariga qoʻyilgan barcha rejalar bajarilgani, 1950-yilda MTS ishiga haq toʻlash va 1951-yil bahorgi ekish uchun toʻliq talab miqdorida barcha ekinlar urugʻliklarini tayyorlagani“ uchun Sotsialistik Mehnat Qahramoni unvoni, Lenin ordeni va O‘roq va Bolg‘a oltin medali bilan taqdirlangan.

Kim Xyon Su 1951—1955-yillarda Toshkent qishloq xoʻjaligi texnikumida oʻqigan. 1955-yilda Yuqori Chirchiq tumani Sverdlov nomidagi kolxozda oddiy kolxozchi, brigada yordamchisi, meva-sabzavotchilik brigadasi brigadiri, klub mudiri, bogʻbon, agronom-entomolog, agronom-urugʻchi, iqtisodchi kabi lavozimlarda ishlagan. U 1970-yilda Toshkent qishloq xoʻjaligi institutining sirtqi boʻlimini tamomlagan.

Kim Xyon Su 1975-yilda Ittifoq ahamiyatidagi nafaqaxoʻr sifatida nafaqaga chiqadi. Pensioner paytida, 1982—1983-yillarda Yuqori Chirchiq tumani Sverdlov nomidagi kolxoz issiqxona fermasi mudiri boʻlib ishlagan.

1989-yilning noyabr oyida Kim Xyon Su Yuqorichiq tumani Surankent qishlogʻida vafot etgan va Yuqorichirchiq tumani, Sverdlov nomidagi sobiq kolxoz qabristoniga dafn etilgan.

 Mukofotlari 
 Sotsialistik Mehnat Qahramoni unvoni
 Lenin ordeni
 O‘roq va Bolg‘a oltin medali

 
 D.V.Shin, Sovet koreyslari: Sotsialistik Mehnat Qahramonlari, Olmaota: Xizmat matbuoti, 2019-yil
 P.G.Kim, Oʻzbekiston Respublikasi koreyslari, Toshkent, Oʻzbekiston. 1993-yil
 B.I.Kim, Oʻzbekiston koreyslari, Toshkent, 1999-yil
Boris Li

Boris Li (1927-yil 7-fevral, Frolovka qishlogʻi, Suchanskiy tumani, Vladivostok viloyati, – 2003-yil 27-avgust, Doʻstobod, Toshkent viloyati, Oʻzbekiston) – agronom, Quyi Chirchiq tumani, Voroshilov nomidagi kolxoz aʼzosi, Sotsialistik Mehnat Qahramoni (1951).

 Hayoti 
Boris Li 1927-yilda Suchan tumani Frolovka qishlogʻida dehqon oilasida tugʻilgan. 1937-yilda ota-onasi bilan birga Toshkent viloyatidagi maxsus posyolkaga surgun qilingan. Quyi Chirchiq tumanidagi Voroshilov kolxozda Oddiy kolxozchi boʻlib ishlagan. 1943-yilda Katalina viloyatida 7-sinfni tugatib, toʻliq boʻlmagan oʻrta maʼlumot olgan. Keyin oilasi bilan Toshkent viloyatining Quyi Chirchiq tumaniga koʻchib oʻtadi. 1944-yilgacha Boris Li „Yangi yoʻl“ kolxozida oddiy kolxozchi boʻlib ishlagan. 1944—1947-yillar oraligʻida Yangiyoʻl tumanida joylashgan Stalin nomidagi kolxozda oddiy kolxozchi, traktorchi boʻlib ishlagan. Boris Li 1948-yilda Toshkent viloyatidagi harbiy qismda fermer xoʻjaligi ishchisi boʻlib ishlagan. 1950-yilda Quyi Chirchiq viloyatidagi Voroshilov (keyinchalik Kirov) nomidagi kolxozning dala ekinlari boʻlimi aʼzosiga aylangan.

1950-yilda Boris Li boʻlinmasi 4 gektar maydonning har gektaridan oʻrtacha 106,6 sentnerdan yashil kenaf poyasi oldi. SSSR Oliy Kengashi Prezidiumining 1951-yil 17-iyuldagi farmoni bilan u Lenin ordeni va O‘roq va Bolg‘a oltin medali va Sotsialistik Mehnat Qahramoni unvoni bilan taqdirlangan. Borisov 1951-yilda u Sovet Ittifoqi Kommunistik partiyasi aʼzoligiga qabul qilingan. Boris Li 1973-yilda Toshkent qishloq xoʻjalik institutini tamomlagach, Quyi Chirchiq tumani Kirov nomidagi kolxozda bosh agronom boʻlib ishlagan. U, keyinchalik, 1977—1979-yillarda Toshkent viloyati Galabin tumani „Guliston“ kolxozining bosh agronomi lavozimida ishlagan. 1979—1987-yillarda Boris Li „Yangi hayot“ kolxozining boʻlim boshligʻi vazifasida ishlagan. Nafaqaga chiqqanidan keyin Quyi Chirchiq tumanidagi Soldatskiy qishlogʻida (hozirgi Doʻstobod shahri) yashagan.

Boris Li 2003-yil avgust oyida vafot etgan va Doʻstobod shahridagi qabristonga dafn etilgan.

Mukofotlari
 Sotsialistik Mehnat Qahramoni unvoni
 Lenin ordeni
 O‘roq va Bolg‘a oltin medali

 
 D.V.Shin, Sovet koreyslari: Sotsialistik Mehnat Qahramonlari, Olmaota: Xizmat matbuoti, 2019-yil
 Z.V.Pan, Sotsialistik Mehnat Qahramonlari – Qozogʻistonliklar , Olma-Ota, 1969-1985, 1—5-jildlar.
 D.V.Men, L.A.Kvon, Qozogʻiston Sovet koreyslari, Olmaota, 1992-yil
 P.G.Kim, Oʻzbekiston Respublikasi koreyslari, Toshkent, Oʻzbekiston. 1993-yil
 G.V.Kan, Qozogʻiston koreyslari tarixi, Olmaota:, 1995-yil
 G.N.Kim , D.V.Men, Qozogʻiston koreyslarining tarixi va madaniyati, Olmaota, 1995-yil
 B.I.Kim, Oʻzbekiston koreyslari, Toshkent, 1999-yil

 
 Дмитрий Шин в Новой жизни и Солдатском
 Герман Ким, Энциклопедия корё сарам. Герой Социалистического Труда Ли Борис
UCoz

UCoz  – oʻrnatilgan kontentni boshqarish tizimi bilan bepul veb-xosting. uCoz CMS modullari toʻliq xususiyatli veb-sayt yaratish uchun birgalikda yoki alohida foydalanish mumkin, masalan. onlayn xarid qilish platformasi, blog, webforum va boshqalar sifatida. 2015 yil 10 iyul holatiga koʻra uCoz tizimida bir yarim milliondan ortiq veb-saytlar yaratilgan. uCoz Alexa Internet maʼlumotlariga koʻra rus tilida soʻzlashuvchi foydalanuvchilar uchun eng yaxshi saytlar qatoriga kiradi.

 

 

https://sherlari.uz
Turkum:Moskvada joylashgan kompaniyalar
Qayum Murtazoev

Murtazoev Qayum Murtazoevich (1926-yil 14-avgust Konibodom — 1982-yil 25-may Toshkent) — Sovet va Oʻzbekiston davlat va komsomol partiyasi yetakchisi.

 Biografiya 
1926-yil 14-avgustda Tojikiston SSRning Konibodom shahrida tugʻilgan. N. Narimanova nomidagi 1-umumta’lim maktabida o‘qigan(1934 — 1942). Fargʻona davlat pedagogika institutining fizika-matematika fakultetini tugatgan (1944 — 1948). Institutda ijtimoiy ishlar bilan shug‘ullangan. Diplomini olgach, Farg‘ona shahar komsomol qo‘mitasiga ishga qabul qilingan. 1942-yildan komsomol aʼzosi. 1948-yildan KKP aʼzosi boʻlgan.

 1942— 1943 — Fargʻona shahri, "Узбплодоовощ" korxonasi bazasi ishchisi.
 1947—1948 — O‘zbekiston komsomoli Farg‘ona shahar qo‘mitasining 2-kotibi ,
 1948—1950 yillar — Oʻzbekiston komsomoli Fargʻona shahar qoʻmitasining 1-kotibi,
 1950—1951 — O‘zbekiston komsomoli Farg‘ona viloyat qo‘mitasining 2-kotibi,
 1951—1952-yillar — Oʻzbekiston komsomoli Fargʻona viloyat qoʻmitasi 1-kotibi,
 1952-yil —Oʻzbekiston Komsomoli Markaziy Qoʻmitasining kadrlar boʻyicha kotibi,
 1952—1958-yillar — Oʻzbekiston Komsomoli Markaziy Qoʻmitasining 1-kotibi,
 1958—1960-yillar — Komsomol Markaziy Qoʻmitasining kotibi, ittifoq respublikalarini boshqargan;
 1960—1965-yillar — Toshkent shahar partiya qo‘mitasining 1-kotibi,
 1965—1977 yillar — Buxoro viloyat partiya qo‘mitasining 1-kotibi,
 1977—1982 — Oʻzbekiston SSR Mehnat va ijtimoiy taʼminot davlat qoʻmitasi raisi.

Komsomol MK aʼzosi (1954—1962). Oʻzbekiston Kompartiyasi Markaziy Qoʻmitasi aʼzosi. SSSR va O'zSSR Oliy Kengashi deputati boʻlgan.

Sharof Rashidov o‘zining fidoiy, sodiq safdoshlaridan biri bo‘lgan Qayum Murtazoyevni kutilmaganda va balkim qandaydir nohaq tuhmat tufayli Buxoro viloyat partiya qo‘mitasining birinchi kotibligidan chetlatdi. Nafaqat ishdan olindi, balki juda qattiq haqorat qilingan.

Turkum:Oʻzbekiston Komsomoli Markaziy Komitetining birinchi kotiblari
Turkum:Oʻzbekiston Kompartiyasi Markaziy Qoʻmitasi a’zolari
Turkum:Oʻzbekiston Kompartiyasi Buxoro viloyati qoʻmitasi 1-kotiblari
Turkum:Oʻzbekiston Kompartiyasi Toshkent shahar qoʻmitasining birinchi kotiblari
Turkum:Mehnat Qizil Bayroq ordeni sohiblari
Turkum:Oktabr Inqilobi ordeni sohiblari
Turkum:Lenin ordeni sohiblari
Turkum:1982-yilda vafot etganlar
Turkum:25-mayda vafot etganlar
Turkum:1926-yilda tugʻilganlar
Turkum:14-avgustda tugʻilganlar
Turkum:Oʻzbekiston SSRda xizmat koʻrsatgan madaniyat xodimlari